
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση των βοηθημάτων του Κλάδου Επικουρικής 


Ασφάλισης Δικηγόρων του Ταμείου Νομικών (Ανα¬ 
δημοσίευση). 1 

Αύξηση των καταβαλλομένων από το ΤΕΑΠΕΛ συντά¬ 
ξεων. 2 

Τροποποίηση διαπιστωτικής Πράξης κατάταξης υπαλ¬ 
λήλων του ΤΕΑΥΕΚ. 3 

Παροχή πιστωτικών διευκολύνσεων για την αποκατά¬ 
σταση των ζημιών από το σεισμό της 26ης Μαρτίου 
1993 σε περιοχή του Νομού Ηλείας. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 135/686 (1) 


•Αύξηση των βοηθημάτων του Κλάδου Επικουρικής 

Ασφάλισης Δικηγόρων του Ταμείου Νομικών (Αναδη¬ 
μοσίευση). 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α 165). 

2. Τις διατάξεις των άρθρων 23 παρ. 1 στοιχ στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α 137). 

3. Τις διατάξεις του άρθρου 27 του Ν. 2081 /92 (Α 154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Κλάδου Επικουρι¬ 
κής Ασφάλισης Δικηγόρων για την οποία έχει εγγράφει πί¬ 
στωση ύψους 125.000.000 δρχ. στους Κωδικούς 0621α, 
0621 β, 0636. 

5. Τις διατάξεις του άρθρου 7 του Ν. 1275/82 (Α 100). 

6. Την αρ. 1881/26.1.93 απόφαση της Επιτροπής Τι¬ 
μών και Εισοδημάτων. 

7. Την από 23.3.93 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

8. Τη γνώμη του Δ.Σ. του Κλάδου Επικουρικής Ασφάλι¬ 
σης Δικηγόρων του Ταμείου Νομικών που διατυπώθηκε 
κατά την 1349/3.3.1993 συνεδρίασή του, αποφασί¬ 
ζουμε: 


Τα βοηθήματα των συνταξιούχων του Κλάδου Επικουρι¬ 
κής Ασφάλισης Δικηγόρων του Ταμείου Νομικών, συμπε¬ 
ριλαμβανομένων και των κατωτάτων ορίων αυξάνονται 
κατά ποσοστό 5% ρπό 1.1.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

•Αναδημοσιεύεται, επειδή δημοσιεύτηκε εσφαλμένα στο 
ΦΕΚ 290/27.4.93 (τ.Β'). 

Αθήνα, 13 Απριλίου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 

-4-- 

Αριθ. 104/οικ. 958 (2) 

Αύξηση των καταβαλλομένων από το ΤΕΑΠΕΛ συντά¬ 
ξεων. 

Ο ΥΠΟΥΡΓΟΣ ΥΓΈΓΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π.Δ. 213/1992 (Α’ 102). 

3. Τις διατάξεις του άρθρου 7 του Ν. 1275/82 (Α' 100). 

4. Τις διατάξεις του άρθρου 27 του Ν. 2081/1992 (Α' 
165). 

5. Την αρ. 1881/26.1.93 απόφαση της Επιτροπής Τι¬ 
μών και Εισοδημάτων. 

6. Την απόφαση του Δ.Σ. του ΤΕΑΠΕΛ που έχει ληφθεί 
κατά την αρ. 4/25.2.93 συνεδρίασή του. 

7. Το γεγονός ότι από τις διατάξεις της παρούσης προ- 
καλεΐται επιβάρυνση του προϋπολογισμού του Ταμείου 
Επικουρ. Ασφάλισης Προσ/κού Εταιριών Λιπασμάτων της 
τάξεως των 85 εκατ. δρχ. για το τρέχον οικονομικό έτος, η 
οποία θα καλυφθεί από τα αποθεματικά του Ταμείου (ΚΑΕ 
629, 636, 637), αποφασίζουμε: 

α. Αυξάνονται από 1.1.1993 οι συντάξεις που καταβάλ¬ 
λει το Ταμείο Επικουρικής Ασφάλισης Προσ/κού Εταιριών 
Λιπασμάτων και των οποίων η έναρξη καταβολής εμπίπτει 
στο μέχρι 31.12.92 χρονικό διάστημα, κατά ποσοστό 5%, 
χωρίς η προκύπτουσα αύξηση να μπορεί να είναι μεγαλύ¬ 
τερη από 3.000 δρχ. ή μικρότερη από 2.000 δρχ. το μήνα 
κατά περίπτωση. 

β. Από την ίδια ως άνω ημερομηνία (1.1.1993), τα κατώ- 

τατα όρια συντάξεων, ορίζονται σε 29.900 δρχ. για τους 
άμεσους συνταξιούχους (Γήρατος - Αναπηρίας) και σε 
26.400 δρχ. για τους έμμεσους συνταξιούχους (θανάτου), 
ανεξάρτητα από το χρόνο έναρξης της συνταξιοδότη- 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. Φ. 101/1677 (3) 

Τροποποίηση διαπιστωτικής Πράξης κατάταξης υπαλλή¬ 
λων του ΤΕΑΥΕΚ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 20 παρ. 12-18 του Ν. 1735/87. 

2. Την ΔΙΠΙΔ/Φ. 93/6/2078/2.3.88 εγκύκλιο του 
Υπουργείου Προεδρίας της Κυβέρνησης. 

3. Την ΔΔΥ/Φ. 63/6014/16.3.89 κοινή απόφαση 
Υπουργών μεταφοράς του Προσωπικού της ΠΡΟΜΕΤ 
Α.Ε. στο ΤΕΑΥΕΚ όπως τροποποιήθηκε με την ΔΠ/ Φ63/ 
4049/11.3.93 ομοία απόφαση. 

4. Το ΔΠ/ Φ6.3/4901 /19.3.93 έγγραφο της Γεν. Γραμ- 
ματείας Βιομηχανίας, αποφασίζουμε: 

Τροποποιούμε την Φ. 101 /1559/ 31.3.89 (ΦΕΚ 252 Β') 
απόφαση του Υπουργού Υγείας Πρόνοιας και Κοιν. Ασφα¬ 
λίσεων, σχετικά με την κατάταξη σε αυτοδίκαια συνιστώ- 
μενες προσωποπαγείς θέσεις με σχέση εργασίας ιδ. δι¬ 
καίου αορίστου χρόνου του προσωπικού που μεταφέρ¬ 
θηκε στο Ταμείο Επικ. Ασφάλισης Υπαλλήλων Εμπορικών 
Καταστημάτων από την ΠΡΟΜΕΤ Α.Ε. με την ΔΔΥ/Φ. 63/ 
6014/16.3.89 κοινή'άπό'φάσή υπουργών, ως προς τις θέ¬ 
σεις των υπαλλήλων της Δ.Ε. και ΥΕ κατηγορίας, ως εξής: 

2. Σε θέσεις διοικητικών υπαλλήλων με τυπικά προσό¬ 
ντα Κατηγορίας ΔΕ δεκατρείς (13) υπάλληλοι. 

3. Σε θέσεις Βοηθητικού προσωπικού με τυπικά προσό¬ 
ντα Κατηγορίας ΥΕ έξι (6) υπάλληλοι. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του ΤΕ- 
ΑΥΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-»- 

Αριθ. οικ. 710/ΤΣΕΠ 32 (4) 

Παροχή πιστωτικών διευκολύνσεων για την αποκατά¬ 
σταση των ζημιών από το σεισμό της 26ης Μαρτίου 

1993 σε περιοχή του Νομού Ηλείας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 


2. Το Ν. 1190/81 (ΦΕΚ Α’ 203/30.7.81) ο οποίος κυρώνει 
την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παράγραφος 3, τελευταίο 
εδάφιο του Ν. 1266/82 (ΦΕΚ Α' 81) «Περί οργάνων ασκή- 
σεως της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το άρ¬ 
θρο 25, παράγραφος 6 του Ν. 1418/84 «Περί Δημοσίων Ερ¬ 
γων και ρυθμίσεις συναφών θεμάτων» (ΦΕΚ Α' 23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

5. Την Πράξη 59/27.4.93 (ΦΕΚ 63/Α/27.4.93) Υπουργι¬ 
κού Συμβουλίου «Για την αποκατάσταση των ζημιών από τον 
σεισμό της 26ης Μαρτίου 1993 σε περιοχή του Ν. Ηλείας. 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις 
του Νομού Ηλείας από το σεισμό της 26ης Μαρτίου 1993. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων 
από τον κανόνα των τριών υπογραφών. 

9. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γίας και Εμπορίου «Περιστολή 
δαπανών Δημοσίου Τομέα» (ΦΕΚ 420/Β/1.7.92). 

10. Την με αριθμό 21483/30.4.93 Απόφαση του 
Υπουργού Εθνικής Οικονομίας για την ένταξη της ΣΑΕ 
069 στο Π.Δ.Ε. του 1993. 

11. Την υπ’ αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οικο¬ 
νομικών, για τη μεταβίβαση αρμοδιοτήτων. 

12. Την υπ' αριθ. Υ. 1935/1992 κοινή απόφαση του 
Πρωθυπουργού και του Υπουργού Εθνικής Οικονομίας, 
για τη μεταβίβαση αρμοδιοτήτων, αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσε ο σεισμός της 
26ης Μαρτίου 1993 σε περιοχή του Νομού Ηλείας σε κτί¬ 
ρια οποιοσδήποτε χρήσης. 

α) Γ ια ανακατασκευή των κτιρίων που κατέρρευσαν ή 
κρίνονται κατεδαφιστέα ή υπερμέτρου δαπάνης επι¬ 
σκευής (ασύμφορα) ή είναι δομημένα από ωμοπλίνθους, 
κροκάλλες ή ξηρολιθιά. 

β) Γ ια επισκευή των πόσης φύσεως κτιρίων που έχουν 
υποστεί ζημιές από το σεισμό. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των στεγαστικών δανείων καθορίζονται 
από τους αρμόδιους Τομείς Αποκατάστασης Σεισμοπλή¬ 
κτων του Νομού Ηλείας, στους οποίους οι ενδιαφερόμενοι 
θα πρέπει να υποβάλλουν αίτηση με τα σχετικά δικαιολο- 
γητικά, μέσα στις προθεσμίες που καθορίζονται με την αρ. 
59/27.4.93 Πράξη του Υπουργικού Συμβουλίου και τις 
Υπουργικές Αποφάσεις. 

2. Οι αρμόδιοι Τομείς Αποκατάστασης Σεισμοπλήκτων 
(Τ.Α.Σ.) θα χορηγούν στους δικαιούχους βεβαίωση με την 
οποία θα προσδιορίζεται το ύψος της απαιτούμενης δα¬ 
πάνης επισκευής ή το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 

θα αναψέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

III. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Η ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία των αρμόδιων Τομέων Αποκατάστασης Σεισμοπλή¬ 
κτων (Τ.Α.Σ.) Νομού Ηλείας με τους ακόλουθους βασι¬ 
κούς όρους: 

α) Για κτίσματα που έχουν χρήση κατοικίας 70.000 δρχ. 
ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ, ανά χωριστή ιδιοκτησία. 

β) Στις περιπτώσεις που με βάση τις ισχύουσες διατά¬ 
ξεις επιβάλλεται η διατήρηση της μορφής του διατηρη¬ 
τέου κτιρίου κατά την ανακατασκευή του, ή το κτίριο είναι 
παραδοσιακό το δάνειο ανέρχεται μέχρι του ποσού των 
75.000 δρχ. ανά τετραγωνικό μέτρο. 

γ) Γ ια διατηρητέους επαγγελματικούς χώρους (π.χ. ξε¬ 
νοδοχεία καταστήματα κ.λπ.) θα χορηγείται δάνειο ανακα- 
τασκευής για το σύνολο του εμβαδού του κτηρίου. Η ανά 
τ.μ. τιμή αποζημίωσης είναι 75.000 δρχ., η δε δωρεάν 
κρατική αρωγή χορηγείται για έναν μόνο επαγγελματικό 
χώρο. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτηρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελμα¬ 
τικού χώρου αντίστοιχα, για το υπόλοιπο κτίσμα. 

Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Γ ια κτήρια που έχουν χρήση επαγγελματικού χώρου 
40.000 δρχ. ανά τ.μ. για τα πρώτα 150 τ.μ. και μέχρι του 
ποσού των 4.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Γ ια 
τα τυχόν δάνεια που θα προκόψουν πέραν των πρώτων 
150 τ.μ. το ποσό του δανείου ανέρχεται σε 24.000 δρχ. 
ανά τ.μ. και μέχρι του ποσού των 2.400.000 δρχ. για κάθε 
επιπλέον δάνειο που θα χορηγείται. 

Δωρεάν κρατική αρωγή θα χορηγείται για έναν μόνον 
επαγγελματικό χώρο. Γ ια δε τους υπόλοιπους θα χορηγεί¬ 
ται το ποσόν ως δάνειο. 

στ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρηματοδότηση των ανακατασκευαζομένων κατοικιών 
ή επαγγελματικών χώρων αντίστοιχα. 

ζ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελκυ¬ 
στήρων κ.λπ. ποσό που αντιστοιχεί στο 70% της εκάστοτε 


ισχύουσας τιμής μονάδας για τη χρηματοδότηση της ανα- 
κατασκευαζομένης επιφάνειας.- 
η) Γ ια κτήρια που η κατασκευή τους είχε προχωρήσει 
μόνον μέχρι το σκελετό από ωπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα¬ 
σκευαζόμενης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 100 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) ή ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Γ ια βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 35.000 δρχ. ανά τ.μ. 
και μέχρι εμβαδού 100 τ.μ. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ώς μη ασφαλώς επι- 
σκευάσιμου λόγω ευτελών δομικών υλικών, κτίσματος κα¬ 
θορίζεται ανάλογα με τη χρήση τους ως εξής: 

ϊ) Γ ια κτίσματα με χρήση οικιακής αποθήκης 30.000 
δρχ. ανά τ.μ. και μέχρι εμβαδού 100 τ.μ. 

ϋ) Για κτίσματα με χρήση επαγγελματικής αποθήκης 
25.000 δρχ. ανά τ.μ. και μέχρι εμβαδού 100 τ.μ. 

ιβ) Γ ια την ανακατασκευή αγροτικών κτισμάτων το δά¬ 
νειο ανέρχεται στο ποσά των 20.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 100 
τ.μ. 

ιγ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ- 
βαδοϋ που χρησιμοποιούνται εποχιακά) το δάνειο ανέρχε¬ 
ται στο ποσό των 40.000 δρχ. ανά τ.μ. κατεδαφιζδμενης 
επιφάνειας και μέχρι συνολικού εμβαδού 100 τ.μ. 

ιδ) Γ ια κτήρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία το ύψος της δανειοδότησης ανέρχεται στο ποσό 
των 90.000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα 
είναι μικρότερη του 75% της κατεδαφισθείσης. Το ύψος 
δανείου που δεν υπερβαίνει το ως άνω ποσό θα εγκρίνεται 
από τους αρμόδιους Τομείς Αποκατάστασης Σεισμοπλή¬ 
κτων Ν. Ηλείας. Για ύψος δανείου που υπερβαίνει το ως 
άνω ποσό η υπόθεση παραπέμπεται στο Τμήμα Αποκατά¬ 
στασης Ζημιών της Υ.Α.Σ. για την έγκριση του συμπληρω¬ 
ματικού ποσού. 

ιε) Για κτήρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 100 τ.μ. αθροιστικά (από ιδιοκτησία και κοι- 

νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ανέρχεται σε ποσοστό 33% του δανείου και μόνο για μία 
ιδιοκτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιας ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευαστεί κτίσμα εμβαδού τουλά¬ 
χιστον ίσο με το 66% του εμβαδού του κατεδαφιστέου κτί- 
σματος. 

2. ΔΑΝΕΙΑ ΕΠΙΣΚΕΥΗΣ 

α) Για επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 8.000 δρχ. ανά 
τ.μ. και μέχρι συνολικού εμβαδού 100 τ.μ. ανά χωριστή 
ιδιοκτησία. 

β) Γ ια επισκευή ζημιών στον «φέροντα» οργανισμό κτη¬ 
ρίων το δάνειο ανέρχεται μέχρι του ποσού των 20.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 25.000 δρχ. ανά τ.μ. αθροιστικά. 

δ) Για πόσης φϋσεως επισκευές (περιλαμβανομένων 
των αναπαλαιώσεων) κτηρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
70.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της. ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται ή όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου.ή παραδρσιακού-κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
1 ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 200.000 δρχ. για 
κάθε κτίσμα. '·. 

ζ) Για την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 300.000 
δρχ. για κάθε κτίσμα. 

η) Για επισκευή κτηρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 40.000 δρχ. ανά τ.μ. 
επί του συνόλου της επιφάνειας του κτιρίου. Γ ια ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τους αρμόδιους Τομείς Αποκα¬ 
τάστασης Σεισμοπλήκτων Νομού Ηλείας. Για ύψος δα¬ 
νείου που υπερβαίνει το ως άνω ποσό η υπόθεση θα παρα- 
πέμπεται στο Τμήμα Αποκατάστασης Ζημιών της Υ.Α.Σ. 
για την έκδοση της συμπληρωματικής έγκρισης. 

θ) Εφ’ όσον πρόκειται για κτήρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάσταση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 


κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. Δάνεια σε κτήρια που κρίνονται ως υπερμέτρου δα¬ 
πάνης επισκευής ή είναι δομημένα από ωμοπλίνθους κρο- 
κάλλες ή ξηρολίθια. 

Γ ια κτήρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα από κροκάλλες, ή 
από ωμόπλινθους ή από ξηροληθιά τα οποία δεν έχουν μεν 
χαρακτηριστεί κατεδαφιστέα αλλά οι ζημιές που προκλή- 
θηκαν από το σεισμό δεν επιδέχονται, κατά την κρίση των 
αρμοδίων Τομέων Αποκατάστασης Σεισμοπλήκτων Ν. 
Ηλείας, ουσιαστική αποκατάσταση δηλ. επισκευή που 
εξασφαλίζει την αναγκαία αντισεισμική αντοχής τους και 
με βάση τις κείμενες διατάξεις εντάσσονται στη δανειοδό¬ 
τηση για ανακατασκευή, καθορίζονται τα ακόλουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων κτι- 
σμάτών. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μια μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μια από αυτές. 

Για τις πέραν της μιας (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ¬ 
σης χορηγείται υπό μορφή δανείου. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτηρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δανείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ 1 (ιδ) χωρίς να υπόκεινται στον 
περιορισμό των εκατό (100) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δε επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά την κρίση της δανείστριας Τράπεζας και 
σε δύο δόσεις ή και εφάπαξ αν πρόκειται για μικρά ποσά. 
Απαραίτητη προϋπόθεση, στην περίπτωση αυτή, είναι η 
συνηγορία των αρμόδιων Τ.Α.Σ. 

7. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερεις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόναι η δε εξόφλησή τους θα πραγ- 

ματοποιηθεί σε ισόποσες εξαμηνιαίες ή ετήσιες χρεωλυτι- 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο 3,5 εκατοστιαίες 
μονάδες υψηλότερο του ελάχιστου επιτοκίου απλού Τα¬ 
μιευτηρίου που ισχύει κάθε φορά για κάθε πιστωτικό 
ίδρυμα, χωρίς προσαύξηση για προμήθεια, επιδοτούμενο 
κατά 100% από το λογαριασμό.του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ’ αυτού (καθολική, ειδική διαδοχή - 
επικαρπία, ψιλή κυριότητα, συνιδιοκτησία κ.λπ.). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα τα απαιτούμενα δίκαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ’ όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλο σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. Πρόσθετη δανειοδότηση για ανακατασκευή και επι¬ 
σκευή σεισμοπλήκτων κτηρίων. 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία των αρμόδιων Τομέων 
Αποκατάστασης Σεισμοπλήκτων Ν. Ηλείας, οι ιδιοκτήτες 
κτιρίων που κρίθηκαν κατεδαφιστέα ή επισκευάσιμα, επι¬ 
τρέπεται να δανειοδοτηθούν συμπληρωματικά είτε μόνοι 
τους, είτε από κοινού (όταν πρόκειται για κτίρια με περισ¬ 
σότερες χωριστές ιδιοκτησίες), από τις εμπορικές Τράπε- 
ζες, την Εθνική Στεγαστική Τράπεζα της Ελλάδος, την 
Εθνική Κτηματική Τράπεζα της Ελλάδος και την Αγροτική 
Τράπεζα της Ελλάδος, για την ολική ή μερική κάλυψη των 
αναγκαίων δαπανών ανακάτασκευής και επισκευής, με 
τους συνήθεις όρους, (ύψος δανείου, διάρκεια, επιτόκιο 
κ.λπ.) καθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία των αρμόδιων Τομέων Απο¬ 
κατάστασης Σεισμοπλήκτων (Τ.Α.Σ.) Νομού Ηλείας. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών) η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τράπεζα, αντίστοιχων δανείων προς αγρότες. 

4. Προκειμένου για κτήρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 


που προβλέπει η Κοινή Υπουργική Απόφαση αριθ. 
110646/1.11.85 όπως τροποποιήθηκε με την απόφαση 
αριθ. 58596/3.6.86. 

Γ. Δάνεια αποκατάστασης ζημιών κτιριακών και λοιπών 
παγίων εγκαταστάσεων επαγγελματικών χώρων. 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελευθέρων επαγγελματιών στη 
σεισμόπληκτη περιοχή του Νομού Ηλείας προς αποκατά¬ 
σταση των ζημιών που προξενήθηκαν από τους σεισμούς 
του 1993 στις κτιριακές εγκαταστάσεις όπου ασκούν την 
οικονομική δραστηριότητά τους, με τους ακόλουθους 
όρους και προϋποθέσεις: 

α. Συνηγορία των αρμόδιων Τομέων Αποκατάστασης 
Σεισμοπλήκτων (Τ.Α.Σ.) Νομού ηλείας και στο κεφ. ΑII (2) 
ανωτέρω. Ειδικά, προκειμένου περί ξενοδοχειακών επι¬ 
χειρήσεων, τα ανωτέρω μακροπρόθεσμα δάνεια θα χορη¬ 
γούνται μετά από τεχνικό έλεγχο, για εκτίμηση του ύψους 
των υλικών ζημιών που προξενήθηκαν από τους σεισμούς 
των προς επισκευή ξενοδοχείων, ο οποίος θα διενεργείται 
μετά από γνώμη και των Τεχνικών Υπηρεσιών του Ελληνι¬ 
κού Οργανισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. 

2. α. Τα δάνειά που χορηγούνται στους δικαιούχους κτι- 
ριακών εγκατατάσεων επαγγελματικών χώρων προκειμέ¬ 
νου για ανακατασκευή ανέρχονται μέχρι του ποσού των 
σαράντα χιλιάδων (40.000) δρχ. ανά τ.μ. για τα πρώτα 150 
τ.μ. και μέχρι του ποσού των 4.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό του δανείου 
θα διαιρείται η επιφάνειά του σε τμήματάίτώνΤ50 τ.μ. Για 
τα τυχόν δάνεια που θα προκύψουν πέραν των 150 τ.μ. τό 
ποσό του δάνειου ανέρχεται σε 24.000 δρχ. ανά τ.μ: και 
μέχρι του ποσού των 2.400.000 δρχ. για κάθε επιπλέον 
δάνειο που θα χορηγείται. 

Ο προκύπτον τελικώς, μετά την ως άνω διαίρεση, υπό¬ 
λοιπο τμήματος, εάν μεν είναι μέχρι 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται στεγα- 
στική συνδρομή ανάλογα με το εμβαδόν του και σύμφωνα 
με τα ισχύοντα ανώτατα όρια (εμβαδού και δανείου). 

Δωρεάν κρατική αρωγή θα χορηγείται για έναν μόνον 
επαγγελματικό χώρο. Γ ια δε τους υπόλοιπους θα χορηγεί¬ 
ται το ποσόν ως δάνειο. 

β. Για επισκευή ζημιών στα «μη φέροντα» στοιχεία κτη¬ 
ρίων το ποσό του δανείου ανέρχεται μέχρι οκτώ χιλιάδων 
(8.000) δρχ. ανά τ.μ. 

γ. Γ ια επισκευή ζημιών «στον φέροντα» οργανισμό κτη¬ 
ρίων το δάνειο ανέρχεται μέχρι του ποσού των είκοσι χιλιά¬ 
δων (20.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των είκοσι πέντε χιλ. (25.000) δρχ. ανά τ.μ. 
αθροιστικά. 

3. Τα δάνεια θα βαρύνονται με επιτόκιο 3,5 εκατο¬ 
στιαίες μονάδες υψηλότερο αυτού που κάθε φορά ισχύει 
για καταθέσεις απλού Ταμιευτηρίου στις Εμπορικές Τρά¬ 
πεζες, χωρίς προσαύξηση για προμήθεια επιδοτούμενο 

κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερεις 
(24) μήνες από την υπογραφή της δανειστικής σύμβα¬ 
σης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια ή δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανει¬ 
στικής σύμβασης. 

5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

7. Επιτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμόπληκτων επιχειρήσεων και 
επαγγελματιών με τους όρους και προϋποθέσεις της ΠΔ/ 
ΤΕ. 716/18.3.86 χωρίς τον περιορισμό του 70% που θέτει 
η Πράξη αυτή ως προς το ύψος της χρηματοδότησης σε 
σχέση με την αναγκαία δαπάνη αποκατάστασης. Ειδικά 
για βιοτεχνικές που λειτουργούσαν κανονικά πριν από 
τους σεισμούς, τα συμπληρωματικά δάνεια επιτρέπεται να 
χορηγηθούν από το «Ειδικό Κεφάλαιο» της αποφ. ΝΕ197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με την ΠΔΤΕ 1269/31.3.88) και 
527/2.8.85, όπως ισχύει κατά την προ του Μαρτίου 1993 
περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
στους μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειγμένα τη νομή ή τη χρήση των εν λόγω 
χώρων, εφ’ όσον δεν θα έχει υποβληθεί σχετική προς 
τούτο αίτηση εκ μέρους των ιδιοκτητών μέσα σε 45 ημέ¬ 
ρες από την δημοσίευση της παρούσης στην Εφημερίδα 
της Κυβερνήσεως. 

Δ. Δάνεια για έκτακτες ανάγκες σε κεφάλαια κίνησης 
και λοιπές πιστωτικές διευκολύνσεις σεισμοπλήκτων επι¬ 
χειρήσεων και επαγγελματιών. 

I. Η δανειοδότηση από τις εμπορικές Τράπεζες μετα¬ 
ποιητικών επιχειρήσεων για πάσης φύσεως έκτακτες ανά¬ 
γκες (περιλαμβανομένης και της εξόφλησης υποχρεώ¬ 
σεων) πραγματοποιείται κατά την κρίση των Τραπεζών, 
χωρίς περιορισμό, ως προς τα αναγκαία ποσά και με βάση 


τους όρους που γενικά ισχύουν και με επιτόκιο το εφαρμο¬ 
ζόμενο από κάθε Τράπεζα για τη συγκεκριμένη περί¬ 
πτωση. 

Ειδικά για τις βιοτεχνικές επιχειρήσεις επιτρέπεται στις 
εμπορικές Τράπεζες να χορηγούν δάνεια για κεφάλαιο κί¬ 
νησης με ενέχυρο πρώτων υλών και έτοιμων προϊόντων, 
σύμφωνα με τις ισχύουσες διατάξεις της απόφασης ΝΕ 
197/11/3.4.78 όπως ισχύει με την τελευταία ΠΔΤΕ 
1990/91 όπως ισχύει, προκειμένου για τα δάνεια που χο¬ 
ρηγούνται το πρώτο δωδεκάμηνο δεν θα λαμβάνονται 
υπόψη οι προϋποθέσεις που θέτουν οι αντίστοιχες για 
ανάγκες κεφαλαίων κίνησης διατάξεις ΠΔΤΕ 1990/91 
όπως ισχύει. 

II. Οι χορηγήσεις των εμπορικών Τραπεζών για πάσης 
φύσεως έκτακτες ανάγκες προς εμπόρους και επαγγελ- 
ματίες γίνονται σύμφωνα με τις αντίστοιχες για ανάγκες 
κεφαλαίων κίνησης διατάξεις της ΠΔΤΕ 1955/2.7.91 
όπως ισχύει. 

III. Σε όλες τις παραπάνω περιπτώσεις και για ύψος χρη¬ 
ματοδότησης μέχρι ποσού 200.000 δρχ. κατά επιχείρηση 
ή επαγγελματία περιλαμβανομένων και των ελευθέρων 
επαγγελματιών, το επιτόκιο των δανείων αυτών επιδοτεί¬ 
ται κατά 100% από τον λογαριασμό του Ν. 128/75. Γ ια το 
πέρα απ’ το ποσό αυτό τμήμα του δανείου μέχρι του 
ύψους των 2.500.000 δρχ. και όχι μεγαλυτέρου (του 
ύψους αυτού) από το 25% του κύκλου εργασιών του έτους 
1992, το επιτόκιο επιδοτείται κατά 10 εκατοστιαίες μονά¬ 
δες, από τον ίδιο λογαριασμό. Τα πιο πάνω δάνεια θα χο¬ 
ρηγούνται με διάρκεια 60 μηνών και με περίοδο χάριτος 
24 μηνών. 

IV. Παρέχεται η ευχέρεια στις Τράπεζες να ρυθμίζουν 
στα πλαίσια της ΠΔΤΕ 1620/5.10.89 της ληξιπρόθεσμες 
μέχρι 26.3.93 και εφ’ εξής οφειλές από δάνεια που χορή¬ 
γησαν σε ξενοδοχειακές επιχειρήσεις της σεισμόπληκτης 
περιοχής του Νομού Ηλείας ως ακολούθως: 

1. Αναστολή για δύο χρόνια, με αντίστοιχη επιμήκυνση 
της συνολικής διάρκειας των δανείων, της πληρωμής των 
πάσης φύσεως οφειλών (ληξιπρόθεσμων και ληγουσών 
από 26.3.93 και εφ’ εξής) από δάνεια που χορηγήθηκαν 
μέχρι την ως άνω ημερομηνία στις πιο πάνω επιχειρήσεις 
για την ανέγερση, επέκταση, αποπεράτωση ή επισκευή 
των ξενοδοχειακών τους μονάδων. Οι τόκοι της περιόδου 
αναστολής θα λογίζονται με τα συμβατικά επιτόκια που 
ισχύουν και θα κεφαλαιοποιούνται. 

2. Αναστολή για δύο χρόνια της πληρωμής οφειλών (λη¬ 
ξιπρόθεσμων και μη) από δάνεια που χορηγήθηκαν στις 
πιο πάνω επιχειρήσεις για κεφάλαιο κίνησης μέχρι 
26.3.93. Κατά την διάρκεια της ως άνω αναστολής, οι τό¬ 
κοι θα λογίζονται με το συμβατικό επιτόκιο. 

Οι αιτήσεις για την υπαγωγή τους στην ως άνω ρύθμιση 
θα πρέπει να υποβληθούν από τους ενδιαφερόμενους 
εντός τριών (3) μηνών από την κοινοποίηση της παρούσας. 

V. Παρέχεται στις Τράπεζες η ευχέρεια να χορηγούν 
αναστολή εξόφλησης διαρκείας μέχρι δύο έτη των μετά 
την 26.3.93 ληξιπροθέσμων οφειλών από πάσης φύσεως 
δάνεια που χορηγήθηκαν μέχρι την ως άνω ημερομηνία, 
με αντίστοιχη επιμήκυνση της συνολικής διάρκειάς τους, 
που χορηγήθηκαν σε μεταποιητικές επιχειρήσεις, εμπό¬ 
ρους και επαγγελματίες της σεισμόπληκτης περιοχής του 
Νομού Ηλείας. Οι τόκοι της περιόδου αναστολής, οι οποίοι 
θα λογίζονται με τα συμβατικά επιτόκια που ισχύουν για 
κάθε κατηγορία δανειοδοτούμενων, θα κεφαλαιοποιού- 

νται και θα καταβάλλονται στη λήξη της περιόδου αναστο¬ 
λής μαζί με την αναστελλόμενη δόση του δανείου. 

Ε. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ’ αυτού, επί άλλου ακινήτου που τυχόν προ- 
σφέρεται από τον δανειολήπτη, εφόσον η αξία του ακινή¬ 
του καλύπτει το αφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 260.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

ΣΤ. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολοκλήρου 
του ποσού του δανείου. 

γ. Εκτοκισμό του δανείου από τη χορήγηση του με επι¬ 
τόκιο υεναλύτεοο κατά 3 ποσοστιαίες μονάδες από το 


επιτόκιο που καθορίστηκε με την δανειακή σύμβαση για 
την κάθε περίπτωση. 

Ζ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλείται: 
Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύφους (400.000.000 δρχ.) τετρα¬ 
κόσια εκατομμύρια δραχμές περίπου για το τρέχον οικο¬ 
νομικό έτος και (6.600.000.000 δρχ.) έξι δισεκατομμύρια 
εξακόσια εκατομμύρια δραχμές για τα επόμενα τέσσερα 
οικονομικά έτη. 

Για την ανωτέρω δαπάνη έχει εγγράφει πίστωση στο 
Πρόγραμμα Δημοσίων Επενδύσεων ύψους 
(4.000.000.000 δρχ.) τεσσάρων δισεκατομμυρίων δραχ¬ 
μών στο έργο 9369003 της ΣΑΕ 069. 

2. Η προκαλουμένη δαπάνη για την επιδότηση των τό¬ 
κων θα βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων των 
Τραπεζών, με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειματικότητάς του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ - ΥΦΥΠΟΥΡΓΟΣ - 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ.ΔΟΥΣΗΣ Κ. ΓΙΑΤΡΑΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛ. ΚΑΡΑΜΑΝΛΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΘΗ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00 


ΧΡΗΣΙΜΕΣ ΠΛΗΡΟΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 ,„χ . αβ 141 

• Για φωτοαντίγραφα παλαιών τευχών στην οδο Σολωμου 51 ™λ . 54 71Τ - 52 49 547 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 _52.4^5- 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αηοστολή-ΦΕΚ στην επαρχία με 


καταβολή της αξίας του δια μέσου Δημοοίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒ ΕΡΝΗΣΕΩΣ. 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


// // " 

ε ) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. 8ι Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


ιχ. 15.000 
» 30.000 

» 10.000 
» 30.000 

» 20.000 
» 10.000 
» 5.000 
» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





